**Klaipėdos miesto nekilnojamojo kultūros paveldo vertinimo tarybos 2017-10-06 posėdžio nutarimai**

2017 m. spalio 6 d. Klaipėdos miesto nekilnojamojo kultūros paveldo vertinimo tarybos posėdyje nutarta (protokolo Nr. ADM-589):

1. Pastatui Liepų g. 49, Klaipėda nesuteikti teisinės apsaugos. Rengiant pastato modernizavimo projektą, išsaugoti apstatymo liniją, pastato aukštingumą, medžiagiškumą, fasadų kompoziciją ir architektūrinę išraišką;

2. Pastatui H. Manto 26, Klaipėda suteikti teisinę apsaugą, nustatant vietinį reikšmingumo lygmenį, architektūrinį vertingųjų savybių pobūdį;

3.

a) Pastatams Sukilėlių g. 2,4,6, Klaipėda suteikti teisinę apsaugą įtraukiant juos į kultūros vertybių registrą kaip pastatų kompleksą, nustatant vietinį reikšmingumo lygmenį, architektūrinį ir istorinį vertingųjų savybių pobūdį;

b) Pastatui Sukilėlių g. 2 Klaipėda patikslinti vertingąsias savybes;

4. Pastatams Tilžės g. 9 ir 11, Klaipėda suteikti teisinę apsaugą įtraukiant juos į kultūros vertybių registrą kaip pastatų kompleksą, nustatant vietinį reikšmingumo lygmenį, architektūrinį ir istorinį vertingųjų savybių pobūdį;

5.

a) Pastatams Turgaus g. 20 ir Tomo 13, Klaipėda suteikti teisinę apsaugą, įtraukiant juos į kultūros vertybių registrą kaip pastatų kompleksą, nustatant vietinį reikšmingumo lygmenį, architektūrinį vertingųjų savybių pobūdį;

b) Pritarti apibrėžtų teritorijos ribų planui;

c) Patikslinti valstybės saugomo objekto - namo Turgaus g. 22 vertingąsias savybės ir teritorijos ribas;

6. Pastatui Turgaus g. 37 A, Klaipėda nesuteikti teisinės apsaugos;

7. Patvirtinti 2 metų laikotarpiui Klaipėdos miesto nekilnojamojo kultūros paveldo vertinimo tarybos pirmininku M. Ramanauskienę bei šios tarybos pirmininko pavaduotoju – J. Tilviką.